מעבר מיתר

מעבר מיתר הוא מעבר בגדר ההפרדה על כביש 60, הממוקם בדרום הר חברון, סמוך ליישוב מיתר שעל שמו הוא קרוי, וליישובים כרמים, סנסנה וטנא עומרים, וכן לכפר הפלסטיני רמאדין. זהו המעבר העיקרי המחבר בין העיר חברון וסביבותיה לבין באר שבע.

המעבר מופעל על ידי רשות מעברים יבשתיים, ואוזרח בדצמבר 2007. המתחם כולל שלושה מעברים:
 מעבר להולכי רגל - מיועד רק לאזרחים פלסטיניים בעלי היתר כניסה לישראל.
 מעבר לכלי רכב - מיועד לישראלים, לאזרחים זרים, לדיפלומטים ולארגונים בינלאומיים.
 מעבר סחורות - חצץ בלבד, רק באמצע שבוע.

מתחם המעבר כולל מנהלת תיאום וקישור (מת"ק), יחידת מכס, יחידת פיקוח צומח וחי (פיצו"ח) של משרד החקלאות, נקודת משטרה (שלוחת משטרת העיירות הנמצאת בצומת שוקת) ותחנת אוטובוס לקווים המחברים את באר שבע עם הר חברון.

שנת 2019 הייתה שנת שיא במעבר יומי של הולכי רגל: 9,689 איש. באותה השנה כולה עברו במעבר מיתר 2,373,000 בני אדם.

קישורים חיצוניים
 מעבר מיתר, באתר רשות מעברים יבשתיים במשרד הביטחון.

כביש 60
מחסומים ומעברים ביהודה ושומרון
הר חברון